เรื่องร้องเรียน: มีบ้านที่นำของส่วนตัวมาวางจองพื้นที่ถนนในซอย สร้างความลำบากให้คนใช้ถนน
การดำเนินการของเจ้าหน้าที่: เขตธนบุรี ฝ่ายเทศกิจ เจ้าหน้าที่ได้ดำเนินการประชาสัมพันธ์ขอความร่วมมือให้เจ้าของบ้านที่นำสิ่งของวางล้ำออกมาบนถนน ดูแลความเป็นระเบียบเรียบร้อยไม่รุกล้ำลงมาบนที่สาธารณะ ซึ่งเจ้าของบ้านในบริเวณได้แจ้งว่าจะดำเนินการแก้ไขตามสมควร ทั้งนี้เจ้าหน้าที่ได้รับเรื่องร้องทุกข์กลับในกรณีการจอดรถยนต์ภายในซอย ซึ่งเจ้าหน้าที่พิจารณาแล้วภายในซอยมีลักษณะคับแคบอาจทำให้เกิดความเสียหายเป็นอย่างมากต่อบ้านเรือนทรัพย์สินและชีวิตของประชาชนในบริเวณนั้นเมื่อเกิดเหตุเพลิงไหม้ เพราะรถดับเพลิงปฏิบัติหน้าที่ได้ไม่สะดวก ทั้งนี้เจ้าหน้าที่จะดำเนินการในทุกกรณีตามที่เห็นสมควรและภายใต้อำนาจหน้าที่ตามที่กฎหมายกำหนดต่อไป
ความเห็นของผู้แจ้ง: ขอบคุณเจ้าหน้าที่เทศกิจที่เข้ามาช่วยจัดการอย่างรวดเร็วครับ
พื้นที่: แขวงสำเหร่ เขตธนบุรี กรุงเทพมหานคร